**ΠΕΡΙΛΗΨΗ ΔΙΑΚΗΡΥΞΗΣ**

ΥΠΟΕΡΓΟΥ 3

**«ΕΚΠΟΝΗΣΗ ΜΕΛΕΤΩΝ - ΕΡΕΥΝΩΝ ΚΑΙ ΕΘΝΙΚΩΝ ΕΚΘΕΣΕΩΝ ΓΙΑ ΤΗΝ ΥΠΟΣΤΗΡΙΞΗ ΤΗΣ ΛΕΙΤΟΥΡΓΙΑΣ ΤΟΥ ΠΑΡΑΤΗΡΗΤΗΡΙΟΥ»**

στο πλαίσιο του Έργου
**«ΠΑΡΑΤΗΡΗΤΗΡΙΟ ΘΕΜΑΤΩΝ ΑΝΑΠΗΡΙΑΣ»**

που εντάσσεται στο
**Επιχειρησιακό Πρόγραμμα «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ»**

ΑΔΑΜ: **18PROC002813295**

Αριθ. Πρωτ.: **360**

Ημερομηνία: **16.03.2018**

**Ηλεκτρονικός Ανοικτός άνω των ορίων
με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας τιμής**

**CPV 79315000-5**

**Στοιχεία Αναθέτουσας Αρχής**

Επωνυμία ΕΘΝΙΚΗ ΣΥΝΟΜΟΣΠΟΝΔΙΑ ΑΤΟΜΩΝ ΜΕ ΑΝΑΠΗΡΙΑ

Ταχυδρομική διεύθυνση ΕΛ. ΒΕΝΙΖΕΛΟΥ 236

Πόλη ΗΛΙΟΥΠΟΛΗ, ΑΤΤΙΚΗΣ

Ταχυδρομικός Κωδικός Τ.Κ 16341

Χώρα ΕΛΛΑΔΑ

Κωδικός ΝUTS GR3

Τηλέφωνο 0030 210 9949837

Φαξ 0030 210 5238967

Ηλεκτρονικό Ταχυδρομείο esaea@otenet.gr

Αρμόδιος για πληροφορίες Αποστολάκη Νεκταρία

Γενική Διεύθυνση στο διαδίκτυο (URL) [www.esaea.gr](http://www.esaea.gr/)

Η *Εθνική Συνομοσπονδία Ατόμων με Αναπηρία* (Ε.Σ.Α.μεΑ.), τριτοβάθμιος κοινωνικοσυνδικαλιστικός φορέας του αναπηρικού κινήματος της Ελλάδας, ενεργώντας ως Αναθέτουσα Αρχή, προκηρύσσει Ηλεκτρονικό Ανοικτό Δημόσιο Διαγωνισμό με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας τιμής για το Υποέργο 3 **«ΕΚΠΟΝΗΣΗ ΜΕΛΕΤΩΝ - ΕΡΕΥΝΩΝ ΚΑΙ ΕΘΝΙΚΩΝ ΕΚΘΕΣΕΩΝ ΓΙΑ ΤΗΝ ΥΠΟΣΤΗΡΙΞΗ ΤΗΣ ΛΕΙΤΟΥΡΓΙΑΣ ΤΟΥ ΠΑΡΑΤΗΡΗΤΗΡΙΟΥ»** στο πλαίσιο του Έργου «ΠΑΡΑΤΗΡΗΤΗΡΙΟ ΘΕΜΑΤΩΝ ΑΝΑΠΗΡΙΑΣ» που εντάσσεται στο Επιχειρησιακό Πρόγραμμα «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ».

Το έργο αφορά:

* στην εκπόνηση των εξής 3 Μελετών:
	+ Μελέτη για την Μετάβαση από την Ειδική Αγωγή και Εκπαίδευση στην Εκπαίδευση χωρίς Αποκλεισμούς.
	+ Μελέτη για την Διαμόρφωση Συνθηκών και Πλαισίων Ανεξάρτητης Διαβίωσης στην Κοινότητα.
	+ Μελέτη για το Πρόσθετο Κόστος Διαβίωσης Λόγω Αναπηρίας
* και στην εκπόνηση 3 Εκθέσεων (α΄- 2017, β΄ - 2018, γ΄ έτους - 2019).

**Ο προϋπολογισμός ανέρχεται στο ποσό των €351.288,00 συμπεριλαμβανο-μένου ΦΠΑ 24% (χωρίς ΦΠΑ: €283.296,77, με ΦΠΑ: €67.991,23).**

Το ποσό αυτό είναι το ανώτερο όριο για την υποβολή προσφορών.

Για τη συμμετοχή στο διαγωνισμό απαιτείται εγγύηση ποσού **€5.665,94**, που αντιστοιχεί στο 2% του προϋπολογισμού, μη συμπεριλαμβανομένου Φ.Π.Α.

Η καταληκτική ημερομηνία παραλαβής των προσφορών είναι η **23.04.2018** και ώρα **16:00 μ.μ.**

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης [www.promitheus.gov.gr](http://www.promitheus.gov.gr/) του ως άνω συστήματος, την **26/04/2018**, ημέρα **Πέμπτη** και ώρα **10:00 π.μ.**

**Προσφορές υποβάλλονται μόνο για το σύνολο του Υποέργου.**

Οι προσφορές δεσμεύουν τους οικονομικούς φορείς και ισχύουν για έξι (6) μήνες.

Κριτήριο ανάθεσης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας τιμής.

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

1. κράτος-μέλος της Ένωσης,
2. κράτος-μέλος του Ευρωπαϊκού Οικονομικού Χώρου (Ε.Ο.Χ.),
3. τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και
4. σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Ο υποψήφιος Ανάδοχος, φυσικά ή νομικά πρόσωπα, κοινοπραξίες ή ενώσεις της ημεδαπής ή της αλλοδαπής, θα πρέπει διαθέτουν ελάχιστη οικονομική επάρκεια και τεχνική ικανότητα σύμφωνα με τους όρους της διακήρυξης.

Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση 2014-2020».

Η διάρκεια του Έργου είναι είκοσι οκτώ (28) μήνες από την υπογραφή της σύμβασης και λήγει με την παραλαβή του τελευταίου παραδοτέου.

Το σύνολο των εγγράφων της σύμβασης, οι ενδιαφερόμενοι μπορούν να προμηθευτούν από την διαδικτυακή διεύθυνση του αναδόχου [www.esaea.gr](http://www.esaea.gr/).

Η παρούσα απεστάλη για δημοσίευση στην εφημερίδα των Ευρωπαϊκών Κοινοτήτων στις 16/03/2018.

Ηλιούπολη 16/03/2018

Ο Πρόεδρος Ε.Σ.ΑμεΑ.

ΙΩΑΝΝΗΣ ΒΑΡΔΑΚΑΣΤΑΝΗΣ